Diari Oficial de la Generalitat Valenciana


Sumari del DOGV 3873, del 08-11-2000 (2000/8775)

Informació pública del programa, projecte de reparcel·lació i projecte d'urbanització de les unitats d'execució números 2 i 3 del sector El Magraner de Benissa.
----------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8775


Organisme emissor
:   Ajuntament de Benissa

Tipus de document
:   Anunci

Informació pública del programa, projecte de reparcel·lació i projecte d'urbanització de les unitats d'execució números 2 i 3 del sector El Magraner de Benissa. [2000/S8775]
  
Francisco Jorro Such, en nom i representació de la UTE Construcciones Jorro y Baydal, SL i Ras Anderica, SL ha presentat mitjançant l'escrit amb número de registre 10.329, de data 10 d'octubre de 2000, alternativa tècnica de programa per al desenvolupament de l'actuació integrada de les unitats d'execució números 2 i 3 del sector El Magraner, que inclou projecte d'urbanització i projecte de reparcel·lació, per a poder dur a cap el desenvolupament urbanístic de les esmentades unitats d'execució, i es proposa com a modalitat d'actuació la de gestió indirecta.
  
Per a això, i com que l'acord de sotmetre el programa a informació pública és competència d'aquesta Alcaldia, en virtut de l'article 21.1.j de la Llei 11/1999, de 21 d'abril, de modificació de la Llei 7/1985, de 2 d'abril, Reguladora de les Bases de Règim Local, en relació amb l'article 45 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, i de conformitat amb els articles 46, 53 i 69 de l'esmentada Llei Reguladora de l'Activitat Urbanística, resolc:
  
Primer. Sotmetre a tràmit d'informació pública l'alternativa tècnica del programa per al desenvolupament de l'actuació integrada de les unitats d'execució números 2 i 3 del sector El Magraner, que inclou projecte d'urbanització i projecte de reparcel·lació, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana, amb la tramesa prèvia dels avisos previstos en l'article 46.3 de la Llei Reguladora de l'Activitat Urbanística, sense que incidesca en el còmput d'aquest termini qualsevol altres formes de publicitat que poguera donar-se a aquesta.
  
Segon. Aquesta informació pública té caràcter de concurs públic simultani per a la selecció de l'urbanitzador, i es podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques, es presentaran durant els cinc dies següents al venciment del termini anterior.
  
Quart. Aquests terminis quedaran prorrogats per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presta caució per a això. Aquesta pròrroga s'anunciarà en el tauler d'edictes de l'ajuntament i es comunicarà a qui per desconéixer-la hagueren presentat pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Si aquest dia fóra dissabte s'ajornarà al dilluns següent.
  
Sisé. L'expedient s'exposarà al públic i es podrà consultar en les oficines tècniques municipals de l'Ajuntament de Benissa , en dies i hores hàbils.
  
Seté. Notificar aquest acord als senyors regidors de la corporació municipal, de conformitat i als efectes que estableix l'article 46.3 de la Llei Reguladora de l'Activitat Urbanística.
  
Vuité. Comunicar amb el contingut de l'edicte al domicilio fiscal de qui consten en el cadastre com a titulars de drets afectats per l'actuació proposta.
  
Nové. Sol·licitar del Registre de la Propietat de Calp, certificat registral de domini i càrregues de les finques incloses en la unitat d'execució objecte de reparcel·lació.
  
Deu. L'adjudicació del programa que es realitze s'efectuarà amb els condicionants o modificacions que, si s'escau, acorde l'Ajuntament de Benissa.